Norske soldater på plass i Mali
- Det har vært litt uklart når de skulle reise ned fordi alle formalitetene måtte på plass. Men de reiste nedover nå i helgen, sier Ivar Moen, informasjonsoffiser ved Forsvarets operative hovedkvarter (FOH) til VG. De fire har bakgrunn fra etterretningsmiljøene i Forsvaret, og FOH er tilbakeholdne med opplysninger om hvem de er og hvilke avdelinger de kommer fra. - De er så få at vi ikke ønsker å si så mye om disse fire. Men de har en faglig bakgrunn som gjør dem godt egnet til å utføre den jobben de skal gjøre, nemlig drive analyse- og etterretningsarbeid, sier Moen.- Soldatene er klare til å reise. Men det vil ta litt tid, fordi vi må vente på at alle avtaler og infrastruktur er på plass i Mali, sier Moen, som antyder at bidraget vil dra i løpet av «noen måneder». Regjeringen har i lengre tid jobbet for å få til flere norske FN-bidrag. Som VG har skrevet tidligere, vil det norske bidraget til MINUSMA-styrken bestå av soldater fra etterretningsmiljøene.De norske hysj-offiserene skal utgjøre kjernen i FN-styrkens etterretnings- og analyseenhet ASIFU (All Sources Information Fusion Unit). I tillegg skal noen av offiserene jobbe ved FN-styrkens hovedkvarter i Bamako. - Jobben deres blir å samle inn, sortere og analysere informasjon fra en rekke ulike kilder, sier Moen.De norske soldatene kommer til et Mali som står foran noen svært spennende måneder. I sommer ble Ibrahim Boubacar Keita valgt til ny president med overveldende flertall av stemmene. Urolighetene i Nord-Mali, som først de franske og senere FN-styrken har klart å holde rimelig i sjakk de siste månedene, er nå i ferd med å gå over i fredsforhandlinger. Forhandlingene med opprørsgrupper og nomader involverer konflikter som strekker seg flere tiår tilbake i tid, skal starte i løpet av september.I kulissene lurer også andre problemer: I sommer ble kupplederen Amadou Sanogo med et pennestrøk forfremmet fra kaptein til firestjerners general, ifølge nyhetsbyrået AP. Dermed ble han plutselig den høyeste offiseren i Mali, selv etter valget i juli. MINUSMA tok i juli over for den fransk-afrikanske styrken, som siden januar har kjempet mot islamistiske opprørere i Mali. Norge har vært en pådriver for en FN-styrke i Mali, og utenriksdepartementet har tidligere signalisert at Norge ville bidra til styrken. MINUSMA skal bestå av 11.200 soldater og 1440 politifolk - de aller fleste av disse fra afrikanske land.
Lørdag var de første norske offiserene på plass i FN-styrken MINUSMA i Mali.